**Referat af bestyrelsesmødet tirsdag den 17. maj 2016 kl. 2000 hos Lars, Valdemarsgade 1 B**

Til stede var Lars, Anita, Ninna, Henrik og Allan

1. Godkendelse af referat fra sidste møde

*Godkendt*

1. Godkendelse af dagsordenen
2. *Godkendt*
3. Konstituering

*Det blev vedtaget at Allan fortsætter som formand*

1. Status på løsning af sagen med fugt i to medlemmers lejligheder.

*Allan orienterede om at der er kontakt mellem maleren, Guido Schmeer, og de berørte medlemmer om at male så snart fugtigheden i muren har fortaget sig.*

1. Opfølgning på generalforsamling
2. Administrationsomkostninger i forbindelse med inddrivelse af fordringer (se årsregnskab 2015)

*Af vores administrationsomkostninger fremgår at det i 2015 har kostet godt 7.000 kr. at rykke for sene betalere af ejerforeningsbidrag. Det gebyr, der opkræves, rækker ikke til at dække omkostningen. Vi vil overveje at overvælte udgiften på de sene betalere, men det vil kræve en vedtægtsændring.*

1. Postkasser

*Postkasser skal vedligeholdes af ejeren. Når de til tider kan blive ramponeret og ødelagt af ukendte personer, kan der være behov for at foreningen træder til. Foreningen har også en interesse i at postkasserne ser ordentlige ud og er ens af hensyn til ejendommens generelle udtryk. Vi vil tage det op på konkret basis. Det blev besluttet ikke at have et lager af erstatningspostkasser.*

1. Status på Tv-signal fra You See.

*Den nye kabling er foretaget og i drift. Fra den 1. juni bortfalder den fælles enhedsbetaling og overgår til individuel betaling. Det er op til You See at få iværksat dette.*

1. Bekæmpelse af duer

*Annita har observeret et duepar som ihærdigt søger at etablere rede et sted i ejendommen. Lars har jaget en due ud fra et hul i muren. Det menes at har et par først etableret sig, vil det vende tilbage. Vi beder Mads om at være efter duerne, og Anita vil indhente en pris fra en skadedyrsbekælmper som eventuelt kan opsætte en duefælde.*

1. Cykeldestruktion ved viceværten

*Viceværten har med en sav beskadiget en vintagecykel. Cyklens ejer har påtalt behandlingen og skaden er under reparation. Vi ser på regningen når den kommer. Allan bemærkede at viceværten måske var for flink til at bruge sin boltsaks.*

1. Opsætning af altaner – tilendebragt?

*Dette synes at være tilfældet.*

1. Orientering fra Københavns Kommune om opsætning af altaner – brev bilagt.

*Brevets indhold blev noteret, men det giver ikke anledning til at vi foretager os noget.*

1. Standen af lejligheden i 1 A III t.v. – gennemførelse af el- og vvs-syn.

*I forbindelse med aflæsning af varme- og vandmålere er vi gjort opmærksom på at der skal monteres en måler. Ninna vil rekvirere bbb til opgaven og orientere ejeren om arbejdets udførelse, hvilket vil være for ejerens regning.*

1. Vedligeholdelse af ejendommen – sikring af bjælkeender mod råd

*Vi har et forbehold i vores forsikring om råd i bjælkeender i etageadskillelsen mellem kælder og stue. Allan vil undersøge om der kan foretages en sikring mod råd.*

1. Skilte på haner til lukning af vandforsyningen med angivelse af de afsnit der lukkes for.

*Der udestår fortsat noget arbejde hermed.*

1. Orientering om altansag (retssag)

*Allan orienterede om at entreprenøren ikke havde fået medhold i sit krav og havde indgået forlig om at betale 15.000 kr. til altanejerne.*

1. Eventuelt
2. *Et medlem har på den seneste generalforsamling rejst spørgsmål om at ejendommen er underforsikret. Dette er ikke tilfældet.*
3. *Trappe fra gård til terrasse har to rådne trin som skal udskiftes.*
4. *Bænkebordet i gården er udtjent, og Lars vil sørge for indkøb af et nyt.*
5. *Der har ikke meldt sig nogen til at smøre terrassen med algefjerner. Til arbejdsdagen vil Allan købe sodavand (øl haves) og Lars vil indkøbe materialer.*
6. ***Næste møde afholdes mandag den 20. juni 2016 kl. 20 hos Lars.***